b'\n_START_ARTICLE_\nCounter-Strike: Source\n_START_SECTION_\nHistorie\n_START_PARAGRAPH_\nSpillet blev udgivet den 11. august 2004 som betaversion. Betaversionen var blandt andet anvendelig for folk, der havde k\xc3\xb8bt specifikke ATI-grafikkort, da ATI i samarbejde med VALVE solgte mange grafikkort og spil. Counter-strike er et non-fiction spil.\n_START_SECTION_\nGameplay\n_START_PARAGRAPH_\nCounter-Strike: Source er en efterf\xc3\xb8lger til Counter-Strike, og f\xc3\xb8lger forg\xc3\xa6ngerens gameplay. Ved hver rundes start, deles alle spillere op i to hold, Counter-Terrorister og Terrorister. Hvert hold har sit eget m\xc3\xa5l, afh\xc3\xa6ngigt af hvilken bane. I "defuse"-banerne er det Terroristernes opgave at plante en bombe, og Counter-Terroristernes opgave at stoppe dem fra samme. Lykkes det ikke for Counter-Terroristerne, har de mulighed for at desarmere bomben inden for et kort tidsrum. I "hostage"-banerne er det Counter-Terroristernes opgave at hente gidsler, og bringe dem til et sikkert sted, og Terroristernes opgave at forhindre det. D\xc3\xb8r man under en runde, forbliver man d\xc3\xb8d indtil et af holdene har enten udryddet modstanderne eller gennemf\xc3\xb8rt deres opgave. Mens man er d\xc3\xb8d, har man mulighed for at iagttage andre spillere._NEWLINE_I Counter-Strike: Source er der ogs\xc3\xa5 mulighed for at spille mange forskellige mods, s\xc3\xa5 som Gungame, Multigames og Deathrun._NEWLINE_I de fleste spilf\xc3\xa6llesskaber, bliver Counter-Strike Source ofte betegner som, CSS. Denne forkortelse g\xc3\xb8r det hurtigere at kommunikere over f.eks. Steam, som er det program der bruges for at kunne spille "online" med andre folk, fra hele verden. Det er ogs\xc3\xa5 muligt at kommunikere med andre spillere i Counter-Strike source, b\xc3\xa5de via tale- og tekstkommunikation, dette giver et socialt lag til spillet, og mulighed for at lave avancerede hold man\xc3\xb8vrer.'